**Zápisnica**

z Konferencie ZŠK SR

**Dátum**: 16.2.2019

**Miesto**: Hotel DIXON, Švermova 32, 974 01 Banská Bystrica

**Počet zaregistrovaných delegátov s platným hlasovacím právom**:

**Program:**

1. Otvorenie
2. Voľba komisií (návrhová, mandátna)
3. Schválenie programu Konferencie ZŠK SR
4. Správa Prezidenta ZŠK SR (p. Štaudinger)
5. Správa o výcvikovej činnosti + zasadnutie pracovnej komisie FCI (p. Tamáši + p. Lengvarský)
6. Správa o skúškovej činnosti (p. Adamuščin)
7. Správa o práci s mládežou (p. Štaudinger)
8. Správa o činnosti Obedience (p. Tamáši)
9. Správa o činnosti BVK (p. Šabík / predniesol p. Štaudinger)
10. Správa o činnosti Mondioringu (p. Feješ)
11. Správa o školeniach výcvikár – figurant (p. Danek)
12. Správa revíznej komisie ZŠK SR (p. Lipták)
13. Správa o budove v Košiciach (p. Kočajda)
14. Schválenie výcvikových akcií ZŠK SR
15. Správa o hospodárení a návrh rozpočtu na rok 2020 (p. Kočajda)
16. Diskusia - odpovede na prijaté otázky
17. Uznesenia
18. Záver

**K bodu 1**

Rokovanie konferencie zahájil a viedol Mgr. Štaudinger. Na úvod privítal prítomných delegátov základných organizácií ZŠK SR.

**K bodu 2**

Voľba návrhovej komisie: p. Nahálka, p. Garajček, p. Lisoňová

Voľba mandátnej komisie: p. Nahálka, p. Garajček, p. Lisoňová

Zapisovateľ: Nikola Palovičová

**Za: 57 Proti: 0 Zdržal sa: 0**

**K bodu 3**

Program Konferencie bol jednomyseľne schválený.

**Za: 57 Proti: 0 Zdržal sa: 0**

**K bodu 4**

Prítomní si vypočuli a zobrali na vedomie správu Prezidenta ZŠK SR, v ktorej odzneli najmä:

* Správa o činnosti ZŠK SR ako aj ohliadnutie sa za majstrovstvami sveta. Prezident ZŠK SR konštatoval, že športová činnosť je náročná a niekedy je potrebné aj takzvané športové šťastie pre získanie titulu a dobrého výsledku.
* Vyhodnotil smernicu platnú od 1.1.2020, retrospektívne zhodnotil rok 2019 a skúškovú činnosť pri psoch bez preukazu o pôvodu. Vo svojej správe konštatoval, že keby bola smernica platná od r. 2019, skúškovú činnosť psov bez PP by to vo veľkej miere neovplyvnilo.
* Finančná stránka je stabilizovaná na tento čas. Financie sú z organizovania medzinárodných výstav a členského príspevku.
* Predaj budovy v Košiciach - prezident konštatoval, že predaj budovy v Košiciach bol Konferenciou schválený o 13% lacnejšie, nakoniec sa ozval záujemca, ktorý odkúpil budovu za polovicu znaleckého posudku vypracovaného znalcom. Finančné prostriedky prišli na účet ZŠK SR tak ako mali.
* Informoval o výpovedi nájomnej zmluvy zo strany prenajímateľa a to s 3 mesačnou výpovednou lehotou. Nové priestory ZŠK SR sú na Partizánskej ceste 97 v Banskej Bystrici.
* Nový národný skúšobný poriadok, ktorý je v platnosti od 1.1.2020 - poďakoval členom za pripomienkovanie. Dodal, že rok 2020 je rokom ktorý ukáže, ako sa národný skúšobný poriadok uplatní s možnosťou, že niektoré zmeny budú zapracované do roku 2021.
* S firmou Z POLYTANU vznikla spolupráca, z ktorej vznikla zľava pre kynologické kluby, zľava na figurantské oblečenie ako aj výcvikové vesty.

Prítomní zobrali obsah informácie na vedomie.

**K bodu 5**

V správe o výcvikovej činnosti (p. Tamáši) bolo konštatované, rok 2019 –

5 majstrovstiev sveta, kde najlepšie úspechy zožali reprezentanti na MS IGP-FH. Zhodnotil kvalifikačné preteky no napriek pomerne slušným výsledkom v kvalifikácii sa reprezentácii nezadarilo tak, ako sme boli zvyknutí po iné roky. Ďalej boli zhodnotené MS Obedience, FMBB.

Školenie rozhodcov v Dolnej Strehovej, v ktorej bol prebraný nový skúšobný poriadok IGP.

Ďalej poďakoval za výcvikovú komisiu p. Danekovi a p. Štaudingerovi za spracovanie nového NSP. Poznamenal, že do týždňa sa objavia na internetovej stránke aj hodnotiace listy, aby bolo všetko pripravené do novej sezóny 2020.

Úprava kvalifikačných pretekov a postupového kľúča na Majstrovstvá sveta. Udialo sa to najme z dôvodu kvalitného zabezpečenia organizácie, terénnych prác a potreby zjednotenia podmienok pre všetkých pretekárov. Problém s líniou posudzovania kvalifikačných pretekov, ako aj s rozpočtom, ktorý bol vyčlenený na jednotlivé kolá kvalifikačných pretekov. Dodal, že všetko ukáže čas, ako sa tento postupový kľúč prijme.

Informácia o KKA - KKA je zverejnený na webovej stránke a po školení rozhodcov na národný skúšobný poriadok budú rozhodcovia delegovaní a zverejnení v KKA.

* Postupový kľúč je zverejnený na stránke ZŠK SR.
* Rozhodcovia v KKA budú pridelení po školení rozhodcov, ktoré je plánované na
* 22.2.-23.2.2020 v Lučenci
* Informácia o výstave na 1. kvalifikačnom preteku spolu s bodmi z výkonu a známky z výstavy, víťazovi sa udelí titul.

Informácie z pracovnej komisie FCI a o majstrovstvách (p. Tamáši) obsahovali:

* Zhodnotenie školenia vo Viedni, ktoré bolo celoeurópske školenie zamerané na IGP.
* Mgr. Igor Lengvarský bude posudzovať MS FCI
* Bc. Jozef Adamuščin bude posudzovať MS FMBB

Prítomní zobrali obsah informácie na vedomie.

**K bodu 6**

Podľa evidovanej štatistiky bolo uskutočnených celkom 1410 skúšok. Ide o nárast o 268 skúšok, ktorý je zaznamenávaný už po niekoľko rokov. NSP 651 tímov, najviac v kategórii BH-SK. Podľa IGP bol oproti minulému roku nárast o 260 skúšok, najčastejšou bola skúška BH-VT-409. Podrobná správa je prílohou zápisnice. Počas roka 2019 neboli zaznamenané žiadne incidenty ani sťažnosti, všetky akcie prebehli úspešne.

Prítomní zobrali obsah informácie na vedomie.

**K bodu 7**

Správu o práci s mládežou predniesol p. Štaudinger. Projekt výcvikových táborov talentovanej mládeže je finančne dotovaný zo ZŠK v priestoroch firmy Z POLYTANU SK. Zúčastnilo sa 24 mládežníkov, ktorí boli v starostlivosti výcvikárov a figurantov.

Vyzval, aby ZO podporovali prácu s mládežou. Za 19 rokov je cieľom vychovať kynologickú verejnosť.

Prítomní zobrali obsah informácie na vedomie.

**K bodu 8**

Správa o činnosti Obedience obsahovala výsledky skúšok za rok 2019 –

8 uskutočnených pretekov, z toho 1 na najvyššej úrovni CACIOB. Pretekári boli z rôznych krajín, ako aj široké spektrum plemien. V rámci 7. mesiaca sa konala FCI komisia v Kladne. V roku 2019 vznikla komisia Obedience, ktorá sa zaoberá rozvojom Obedience. V roku 2020 je plánovaný pilotný projekt na motiváciu Obedience.

V r. 2020 pokračuje úzka spolupráca s klubom chovateľov BC.

Prítomní zobrali obsah informácie na vedomie.

**K bodu 9**

Správu o činnosti BVK (p. Štaudinger). Zhodnotil rok 2019, informoval o potrebe koordinátora pre BVK, oslovil niekoľkých ľudí, ktorí však prácu koordinátora pre BVK odmietli. V roku 2020 sa počíta s dotáciou pre východ, stred, západ, M SR BVK. Subjektívny názor o BVK je podľa neho o tom, že momentálne je BVK založené na výkone psovoda a nie o výcviku psa.

Prítomní zobrali obsah informácie na vedomie.

**K bodu 10**

Správu o činnosti Mondioringu prečítal p. Feješ. V roku 2019 sa Mondioring stal riadnym členom FCI, zástupcom je p. Roman Feješ. Šport má v súčasnosti

5 pretekárov, z ktorých sa 2 zúčastnili v roku 2019 na MS Grand Prix. Pre rok 2020 plánuje Mondioring klub školenie figurantov pre potreby Mondioringu, seminár na východe Slovenska, 2. ročník preteku Mondioring, ktorý organizuje KK Lazany – zároveň prítomných pozval.

Prítomní zobrali obsah informácie na vedomie.

**K bodu 11**

O činnosti a výsledkoch školenia výcvikár – figurant informoval p. Danek. V roku 2019 sa neuskutočnilo žiadne školenie figurantov. V roku 2020 sa školenie už uskutočnilo, no to bude patriť do správy v roku 2021. Informoval o potrebe preškolenia figurantov z NSP, aby zlepšili pohyb a dynamiku aj na IGP.

Mgr. Juraj Štaudinger dodal potrebu o školení figurantov, ktoré bude dlhodobé.

Prítomní zobrali obsah informácie na vedomie.

**K bodu 12**

V roku 2019 Revíznu komisiu tvorili: p. Lipták, p. Petrek, p. Bihari. V správe sa uvádza, že revízna komisia preverovala niekoľko krát ročne prácu kancelárie ako aj hospodárenie ZŠK SR. Hospodárenie ZŠK SR je v zmysle platnej legislatívy, šetrné a v rámci schválené rozpočtu. Zmluvy sú evidované a riadne archivované. Revízna komisia sa zúčastňovala zasadnutia prezídia ZŠK SR, bez nedostatkov.

Prítomní zobrali prednesený obsah správy na vedomie.

**K bodu 13**

V správe o budove v Košiciach viceprezident informoval o predaji budovy v Košiciach, načrtol minulosť a hospodárenie s budovou zo strany Potápačov a o naštrbení dôvery medzi ZŠK SR a ZPS. No v začiatku r. 2019 sa ozvali záujemcovia, ktorí odkúpili podiel budovy, ktorý patril ZŠK SR, podľa vypracovaného znaleckého posudku t.j.211.500,-€

Prítomní zobrali obsah informácie na vedomie.

**K bodu 14**

Výcvikové akcie na rok 2020 boli zverejnené, avšak vzhľadom na zmeny, ktoré sa môžu v priebehu roka vyskytnúť, operatívne bude podľa potreby upravený. Rozhodcovia budú zverejnení po školení rozhodcov. Kalendár výcvikových akcií pre rok 2020 zverejnený na stránke ZŠK prešiel hlasovaním takto:

**Za: 56 Proti: 0 Zdržal sa: 1**

**K bodu 15**

Mgr. Ivan Kočajda informoval o príjmoch a výdavkoch v roku 2019. Poznamenal, že príjem bol vyšší ako ZŠK SR plánovalo pri tvorbe rozpočtu, čo je pozitívna informácia. Odznel návrh o zvýšení poplatkov do ZŠK SR, Návrh je prílohou zápisnice.

**Za: 53 Proti: 1 Zdržal sa: 3**

Návrh rozpočtu na rok 2020 bol prezentovaný podľa rozpočtových položiek s príjmom so zvýšenými poplatkami a to v súhrnom vyjadrení, za rok 2020 sa rozpočtuje zisk vo výške 1849,20 EUR.

**Výsledky hlasovania o návrhu rozpočtu na rok 2020 boli:**

**Za: 56 Proti: 0 Zdržal sa: 1**

**K bodu 16**

V diskusii odzneli tieto príspevky:

1. Z pléna odznela otázka o zúčastňovaní sa psa bez preukazu o pôvode pod hlavičkou ZŠK SR. K tejto téme sa vyjadril prezident ZŠK SR o zúčastňovaní sa psov bez PP na akciách pod hlavičkou ZŠK SR. Prítomných oboznámil s deľbou na národnú akciu, regionálnu akciu, medzinárodnú akciu.
2. P. Feješ, sa informoval o zápis skúšky mondioring do PP. Mgr. Juraj Štaudinger, odpovedal s potrebou overeného prekladu skúšobného poriadku z FCI a jeho zaslanie na ZŠK SR. Po tomto spracovaní budú prebiehať ďalšie rokovanie.
3. P. Jozef Juhás sa prihlásil s príspevkom o informácii, ako je to s kynologickými

klubmi a s členstvom v ZŠK SR. Prezident ZŠK SR poukázal na to, že ZŠK SR nemôže vyradiť zo zoznamu už prijatých členov a to podľa platných stanov.

P. Žákovič navrhuje vyradiť zo štruktúr ZŠK SR kynologické kluby, ktoré nemajú splnené podmienky. Prezídium ZŠK SR odpovedalo, že to nie je možné.

P. Tóth navrhuje úpravu poplatku, čo sa týka zápisného (nový KK bude platiť zápisné vo výške 100€, týkalo by sa to aj klubu, ktorý v minulom roku nezaplatil členské).

1. Z pléna odznela otázka o školení výcvikárov pre KK, nakoľko to bola úspešná akcia je záujem od výcvikárov a kynologických klubov o túto akciu.

Prezident ZŠK SR informoval o tom, že zo strany prezídia ZŠK SR je vôľa usporiadať školenie pre výcvikárov po uvedení NSP 2020 do života, aby bola spätná väzba nielen zo strany rozhodcov, ale aj zo strany výcvikárov.

1. Z pléna odznela otázka ohľadom webovej stránky (pomalého načítavania). Odpovedala sl. Palovičová, že stránka je vo formáte a robená novým prístupom, ktorý nie je pre niektoré počítače hneď možné načítať.
2. Z pléna odznel názor o skúškach, že niektorí rozhodcovia neposudzujú podľa rovnakých kritérií.

Odpovedal p. Štaudinger, že z toho dôvodu bude prebiehať školenie rozhodcov.

1. P. Šebo sa informoval, či je možné zverejniť video, ktoré bude prezentované na školení rozhodcov aj na webovej stránke. Toto video bude zverejnené po školení rozhodcov.
2. P. Kališík sa informoval o NSP 2020. Odpovedal p. Danek, že pokiaľ čitateľ objaví chybu v NSP 2020, nech ho kontaktuje na jeho e-mailovej adrese.
3. Matúš Balún sa informoval o kritériách výcvikár-figurant, či je v blízkej dobe možnosť zmeniť podmienku na kurz výcvikár-figurant.

Odpovedal p. Danek, že kritéria sú momentálne nemenné.

Ďalej sa informoval o rozpočte na MS Universalsieger, či sú vyčlenené finančné prostriedky na tieto preteky.

Odpovedal p. Kočajda, že záujemca môže ísť za vlastné náklady a neskôr po umiestnení sa reprezentanta refundovať náklady spojené s výjazdom na MS Universalsieger.

Ďalej sa informoval o nutnosti RTG vyhodnotených v Nemecku pre účasť na MS.

**K bodu 17**

**UZNESENIE**

**Z KONFERENCIE ZŠK SR z 16.2.2020 v Banskej Bystrici, hotel Dixon**

Konferencia ZŠK SR dňa 16.2.2020:

1. **Schvaľuje:**

1. Návrhovú komisiu a mandátnu komisiu

2. Program Konferencie ZŠK SR

3. Výcvikové akcie ZŠK SR na rok 2020

4. Zvýšenie poplatkov ZŠK SR

5. Rozpočet ZŠK SR na rok 2020

1. **Ukladá**
2. Zaoberať sa sústredením výcvikárov Kynologických klubov.
3. Sekretariátu informovať sa o RTG na Majstrovstvách sveta.
4. **Berie na vedomie:**
5. Správu Prezidenta ZŠK SR
6. Správu o výcvikovej činnosti a zasadnutí pracovnej komisie FCI
7. Správu o skúškovej činnosti
8. Správu o práci s mládežou
9. Správu o činnosti Obedience
10. Správu o činnosti BVK
11. Správu o činnosti Mondioringu
12. Správu o školeniach výcvikár – figurant
13. Správa revíznej komisie ZŠK SR
14. Správu o budove v Košiciach
15. Správu o hospodárení

V Banskej Bystrici, 16.2.2020

Dňa 16.2.2020 zapísala: N. Palovičová..............................................................

Zápisnicu overil p. Nahálka dňa :.......................................................................